
J e g y z ő k ö n y v

Készült Bácsalmás Város Önkormányzata Képviselő-testületének 2017. március 24-én, 10.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Márai András, Nagy Gábor, valamint Schaffer Tünde képviselők (8);

Patocskai Ibolya jegyző, valamint Horváth István Attila pénzügyi, beruházási és üzemeltetési osztályvezető (2);

Jegyzőkönyvvezető: Deák Szabina testületi ügyintéző;

Az ülésről távolmaradt: Turcsányi Csaba képviselő (1).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van (89 %). Jegyzőkönyv-hitelesítőknek dr. Bakó Lujza és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

68/2017. (III. 24.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívó szerinti napirendet javasolja megtárgyalni. Más indítvány nem lévén a javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

69/2017. (III. 24.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. március 24-i rendkívüli ülésén a következő napirendi pontokat tárgyalja meg:

1. Pályázat benyújtása települési önkormányzatok rendkívüli önkormányzati támogatására (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Pályázat benyújtása települési önkormányzatok rendkívüli önkormányzati támogatására 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy nehéz helyzetbe került önkormányzatok kifizetetlen, de lejárt tartozásaikra tudnak pályázatot beadni, melyhez testületi döntés szükséges.
Kérdés, észrevétel nem lévén az előterjesztés határozati elfogadásának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

Pályázat benyújtása települési önkormányzatok 
rendkívüli önkormányzati támogatására	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a belügyminiszter és a nemzetgazdasági miniszter pályázati kiírására, a Magyarország 2017. évi központi költségvetéséről szóló 2016. évi XC. törvény 3. melléklet III. 1. b) pont szerinti települési önkormányzatok rendkívüli önkormányzati támogatására a támogatási igény benyújtásáról döntött.

2.	A Képviselő-testület felhatalmazza a polgármestert a pályázat benyújtására és a szükséges intézkedések megtételével.

Határidő: azonnal 
Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető


[bookmark: _GoBack]Németh Balázs polgármester – több napirendi pont nem lévén – megköszöni a részvételt, és az ülést 10 óra 10 perckor berekeszti.

K. m. f.

